Mågeli kraftverk

Mågeli kraftverk er et vannkraftverk ved Tyssedal i Ullensvang kommune i Vestland. Kraftstasjonen utnytter et fall på 610 meter fra Nedre Bersåvatn. Øvre Bersåvatn og Vendevatn er også regulerte som magasin.

Kraftstasjonen startet produksjonen i 1956. To aggregater med peltonturbiner leverte da 25 Hz strøm. Etter ombygging for produksjon av 50 Hz strøm i 1978 hadde hvert av aggregatene en ytelse på 15,5 MW, og midlere årsproduksjon var 171 GWh. Nye turbiner som kom på plass i 2000 økte ytelsen til 2 x 16,5 MW.

Eier er AS Tyssefaldene, som igjen eies av DNN Industrier AS (40%) og Statkraft (60%). Deler av konsesjonen for anlegget går ut i 2010.

Tyssefaldenes anlegg omfatter flere kraftstasjoner, og det samlede nedslagsfeltet er på 420 km². Tilsiget er på 820 millioner m³.

Etter at vannet har vært i bruk i Mågeli kraftverk pumpes det opp i Ringedalsdammen av Skjeggedal kraftverk.

Fra 2023 og ti år framover er hele produksjonen fra kraftverket solgt til Deutsche Bahn gjennom NordLink-kabelen.New sources of renewable energy: Deutsche Bahn secures hydroelectric power from Norway

Referanser

 Kilder 

 NVE vannkraftdatabase
 Statkraft
 Tyssefaldene AS (arkiv)

 Se også 
 Tysso I kraftverk
 Tysso II kraftverk
 Skjeggedal kraftverk
 Håvardsvann kraftverk

Kategori:Vannkraftverk i Vestland
Kategori:Kraftverk i Ullensvang
Kategori:Statkraft
Kategori:AS Tyssefaldene
Kategori:Kraftverk etablert i 1956
Kategori:Tyssovassdraget